|  |
| --- |
|  |
| **REPUBLIKA HRVATSKA****PRIMORSKO-GORANSKA ŽUPANIJA****OPĆINA OMIŠALJ****UPRAVNI ODJEL** |

KLASA: 024-01/24-01/51

URBROJ: 2170-30-24-1

Omišalj, 22. ožujka 2024.

**PREDMET: Savjetovanje sa zainteresiranom javnošću o Nacrtu odluke o izmjenama Odluke o javnim parkiralištima na području općine Omišalj i visini naknade za parkiranje vozila**

 Temeljem članka 11. Zakona o pravu na pristup informacijama („Narodne novine“ broj 25/13 i 85/15), jedinice lokalne samouprave dužne su provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interes građana i pravnih osoba. Na taj se način želi upoznati javnost sa predloženim Nacrtom odluke i pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u odredbe odluke.

 **Svoje prijedloge vezane uz Nacrt odluke možete podnijeti putem Obrasca za savjetovanje dostupnog na ovoj stranici. Popunjen obrazac šalje se putem e-maila na adresu:** **sonja.cubranic@omisalj.hr**

 **Savjetovanje o nacrtu Prijedloga odluke otvoreno je do 5. travnja 2024. godine.**

 Po završetku Savjetovanja, svi pristigli prijedlozi bit će pregledani i razmotreni, sastavit će se Izvješće o prihvaćenim i neprihvaćenim prijedlozima kao i razlozima neprihvaćanja i to Izvješće bit će objavljeno na ovoj stranici.

Općina Omišalj

***-nacrt-***

Na temelju članaka 14., 15., 16. i 18. Odluke o uređenju prometa na području Općine Omišalj („Službene novine Primorsko-goranske županije“ broj 45/09, 15/16 i 20/22) i članka 44. stavka 3. Statuta Općine Omišalj („Službene novine Primorsko-goranske županije“ broj 5/21), načelnica Općine Omišalj, donijela je

**ODLUKU**

**o izmjenama Odluke o javnim parkiralištima na području općine Omišalj
i visini naknade za parkiranje vozila**

**Članak 1.**

U Odluci o javnim parkiralištima na području Općine Omišalj i visini naknade za parkiranje vozila („Službene novine Primorsko-goranske županije“ broj 24/23) u članku 6. stavak 1. mijenja se i glasi:

„Na javnim parkiralištima iz članka 2. točke 1., 3., 5., 7. i 9. vršit će se naplata parkiranja vozila u razdoblju od 1. lipnja do 30. rujna svakog dana od 7:00 do 21:00 sat.“

Iza stavka 1. dodaje se stavak 2. koji glasi:

„Na javnim parkiralištima iz članka 3. točke 1., 2., 3., 4., 5., 9. i 10. vršit će se naplata parkiranja vozila u razdoblju od 1. svibnja do 15. listopada svakog dana od 7:00 do 21:00 sat.“

Dosadašnji stavak 2. postaje stavak 3.

**Članak 2.**

Članak 8. Odluke mijenja se i glasi:

„Visina naknade za parkiranje na javnim parkiralištima iz članka 6. stavka 1. i 2. ove Odluke određuje se kako slijedi:

1) na parkiralištima u ulici Pod orišina

- za svaki sat parkiranja – 1,30 euro (razina 1 i 2)

- za svaki sat parkiranja – 1 euro (razina 3)

- za parkiranje u trajanju od 7:00 sati do 21:00 sat – 4 eura

2) na parkiralištu u ulici Brgučena (na Loki)

- za prvih pola sata - bez naknade,

- za svaki sat parkiranja – 1,40 eura

3) na parkiralištu u ulici Bjanižov (prije kbr. 1)

- za svaki sat parkiranja – 1 euro,

- za parkiranje u trajanju od 7:00 sati do 21:00 sat – 4 eura

4) na parkiralištu uz luku Pesja

- za svaki sat parkiranja – 1,30 eura

- za svakih 7 sati parkiranja 4 eura

- za parkiranje u trajanju od 7:00 sati do 21:00 sat – 6 eura;

5) na parkiralištu u ulici Kančinar

- za svaki sat parkiranja – 1 euro,

- za parkiranje u trajanju od 7:00 sati do 21:00 sat – 4 eura

6) na parkiralištu u ulici Ribarska obala

- za svaki sat parkiranja – 1,40 eura

7) na parkiralištu u ulici Draga

- za svaki sat parkiranja – 1,30 euro,

- za parkiranje u trajanju od 7.:00 sati do 21:00 sat – 4 eura;

8) na parkiralištu u Primorskoj ulici uz park kod Plave terase

- za svaki sat parkiranja – 1,40 eura

- za svakih 7 sati parkiranja – 4 eura

- za parkiranje u trajanju od 7:00 sati do 21:00 sat – 6 eura;

9) na parkiralištu u ulici Krčine

- za svaki sat parkiranja – 1,30 euro,

- za parkiranje u trajanju od 7:00 sati do 21:00 sat – 4 eura;

10) na parkiralištu u ulici Nikole Jurjevića

- za svaki sat parkiranja – 1,30 eura

- za svakih 7 sati parkiranja – 4 eura;

- za parkiranje u trajanju od 7:00 sati do 21:00 sat – 6 eura

11) na parkiralištu u ulici kralja Tomislava

- za svaki sat parkiranja – 1 euro,

- za parkiranje u trajanju od 7:00 do 21:00 sat – 4 eura.

Visina naknade za parkiranje vozila korisniku koji ne posjeduje valjanu parkirnu kartu na parkiralištima iz stavka 1. točke 1. do 11. ovog članka određuje se u iznosu od 15,00 eura dnevno (dnevna parkirna karta).“

**Članak 3.**

U članku 11. stavku 2. broj: „40,00“ mijenja se i glasi: „50,00“.

**Članak 4.**

Ova Odluka stupa na snagu osmog dana od dana objave u „Službenim novinama Primorsko-goranske županije“.

 **NAČELNICA**

 **mr. sc. Mirela Ahmetović**